Indians spilte enda en sesong i NFL i 1923, men med et svakere lag enn året før. Selv om spillerne hadde sine øyeblikk var det Thorpe, Guyon og Calac som forankret laget, men disse tre måtte flere ganger stå over kamper med skader. Guyon spilte ikke før i sesongens åttende kamp, og Thorpe pådro seg en sesongavsluttende skade i lagets niende kamp, mot Columbus Tigers. Selv om Thorpe fremdeles var en relativt god spiller hadde han mistet en del av hastigheten som hadde hjulpet ham tidlig i sin karriere.